CELEX: 62020CA0058
Language: fi
Date: 2021-06-17 00:00:00
Title: Yhdistetyt asiat C-58/20 ja C-59/20: Unionin tuomioistuimen tuomio (ensimmäinen jaosto) 17.6.2021 (ennakkoratkaisupyynnöt, jotka on esittänyt Bundesfinanzgericht – Itävalta) – K (C-58/20) ja DBKAG (C-59/20) v. Finanzamt Österreich, aiemmin Finanzamt Linz (Ennakkoratkaisupyyntö – Arvonlisävero – Direktiivi 2006/112/EY – 135 artiklan 1 kohta – Vapautukset – Erityisten sijoitusrahastojen hallinnointi – Ulkoistaminen – Kolmannen osapuolen suorittamat palvelut)

2.8.2021   
            
            
               FI
            
            
               Euroopan unionin virallinen lehti
            
            
               C 310/7
            
         
      Unionin tuomioistuimen tuomio (ensimmäinen jaosto) 17.6.2021 (ennakkoratkaisupyynnöt, jotka on esittänyt Bundesfinanzgericht – Itävalta) – K (C-58/20) ja DBKAG (C-59/20) v. Finanzamt Österreich, aiemmin Finanzamt Linz
      (Yhdistetyt asiat C-58/20 ja C-59/20) (1)
      
      (Ennakkoratkaisupyyntö - Arvonlisävero - Direktiivi 2006/112/EY - 135 artiklan 1 kohta - Vapautukset - Erityisten sijoitusrahastojen hallinnointi - Ulkoistaminen - Kolmannen osapuolen suorittamat palvelut)
      (2021/C 310/07)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzgericht
      
         Pääasioiden asianosaiset
      
      
         Valittajat: K (C-58/20) ja DBKAG (C-59/20)
      
         Vastapuoli: Finanzamt Österreich, aiemmin Finanzamt Linz
      
         Tuomiolauselma
      
      Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 135 artiklan 1 kohdan g alakohtaa on tulkittava siten, että sellaiset palvelut, joita kolmannet osapuolet suorittavat erityisiä sijoitusrahastoja hallinnoiville yhtiöille, kuten verotukseen liittyvät tehtävät, jotka muodostuvat sen varmistamisesta, että osuudenhaltijoiden rahastotulojen verotus toimitetaan kansallisen lainsäädännön mukaisesti, ja ohjelmiston käyttöoikeuden myöntäminen ainoastaan olennaisten laskelmien suorittamiseksi riskienhallintaa ja arvonkehityksen mittaamista varten, kuuluvat kyseisessä säännöksessä säädetyn vapautuksen piiriin, jos niillä on luontainen yhteys erityisten sijoitusrahastojen hallinnointiin ja jos niitä suoritetaan yksinomaan tällaisten rahastojen hallinnointia varten, vaikka kyseisiä palveluja ei olisikaan ulkoistettu kokonaan.
      
         (1)  EUVL C 191, 8.6.2020.